
Udkast til
Bekendtgørelse om opsigelse af fartøjstilladelsesandele til fiskeri af blåmuslinger i Bælthavet og vestlige Østersø, samt i Isefjord

   I medfør af § 30, stk. 1, i Fiskeriloven, jf. lovbekendtgørelse nr. 205 af 1. marts 2023, fastsættes:

§ 1. Bekendtgørelsen finder anvendelse for erhvervsmæssigt fiskeri af blåmuslinger i Bælthavet og vestlige Østersø og i Isefjord. 

§ 2. I denne bekendtgørelse forstås ved:
1) Bælthavet og vestlige Østersø: Produktionsområde nr. 60-73, 74-83, 86, 96 og 97 i henhold til bilag 1 i bekendtgørelse nr. 1321 af 28. november 2024 om muslinger m.m.
2) Isefjord: Produktionsområde nr. 110-115 i henhold til bilag 1 i ovennævnte bekendtgørelse.

§ 3. Muligheden for at få udstedt tilladelse på baggrund af Fartøjstilladelsesandele (FTA), som defineret i § 1, nr. 2, i bekendtgørelse nr. 2287 af 3. december 2021 om tilladelse til fiskeri af muslinger, østers samt kombinationer heraf, herunder om overdragelige fartøjstilladelsesandele, til fiskeri af blåmuslinger i Bælthavet og vestlige Østersø, samt i Isefjord, opsiges den 1. oktober 2026 med otte års varsel til den 30. september 2034, jf. § 8, stk. 3, i ovennævnte bekendtgørelse.

§ 4. Bekendtgørelsen træder i kraft den 1. oktober 2026.

